B. p. cum deuotus orator vester Henricus Wene presbiter, rector parrochialis ecclesie Pargass diocesis Aboensis, jam aliquamdiu in canonico operam dedisset cupiatque illo (= –am?) perficere Deo adiuuante et ut etiam notitiam ampliorem consequi valeat, legum seu juris ciuilis studio desiderat insucare, suplicat humiliter s. v. orator prefatus, quatenus eius laudabili desiderio annuentes ac ipsum speciali gratia et fauore prosequentes eidem, ut leges huiusmodi seu jus ciuile continue uel jnterpolatim, quotiens et quamdiu sibi placuerit, publice seu priuatim audire ac quoscunque actus scolasticos exercere libere et licite possit et valeat, licentiam et facultatem concedere et indulgere dignemini de gratia speciali, fe. re. Honorij pape tertij e. s. v. predecessoris, quibusuis alijs constitutionibus et ordinationibus apostolicis, ceterispue contrarijs non obstantibus quibuscunque, cum clausulis oportunis. Concessum ut petitur jn presentia d. n. pape. A. car. S. Anastasie; et de licentia et facultate prepetitis; et per breue s. v. Concessum A. car. S. Anastasie. Datum Rome apud sanctum Petrum quintodecimo kalendas decembris anno quarto.